香港人應該學邊一種廣東話拼音啊？
因為冇政府嘅支持，廣東話現時冇一套統一嘅拼音系統。幾套系統當中，香港語言學學會粵語拼音方案（粵拼）同耶魯粵語拼音（耶魯）係依家嘅主流。
我哋推薦大家學粵拼，因為粵拼收錄嘅音又多啲，用電腦打起上嚟都方便啲。
粵拼會標示字嘅聲母、韻母同聲調去代表字嘅發音。聲母一定要係輔音（consonants），而韻母就可以由兩個元音（vowel）或者一個元音同一個輔音組成。每一個字都一定有韻母，但唔一定有聲母。